Anna Ryder Richardson

Cynllunydd tai a chyflwynydd teledu o Gymru yw Anna Ryder Richardson (ganwyd 29 Ionawr 1964). Mae'n rhedeg Parc Bywyd Gwyllt Manor yn Sir Benfro. Daeth yn adnabyddus fel cynllunydd ar raglen deledu Changing Rooms.

 Bywyd cynnar 
Fe'i ganed yn Abertawe, ei mam o Gymru a'i thad yn fyfyriwr o Malaysia. Yn chwe wythnos oed fe'i rhoddwyd i'w mabwysiadu. Fe'i magwyd gan Jill a Colin Ryder Richardson yn Surrey. Gwahanodd y rhieni yn ddiweddarach pan oedd Anna yn 9 mlwydd oed.

 Parc Bywyd Gwyllt Manor 
Yn 2008 prynodd Anna a'i gŵr Colin Parc Bywyd Gwyllt Manor House ger Dinbych y Pysgod a'i ailwampio. Yn Awst 2010 anafwyd plentyn bach a'i fam yn ddifrifol wedi'i goeden gwympo arnynt ar dir y parc. Cyhuddwyd Anna a'i gŵr o dorri rheolau iechyd a diogelwch. Yn 2012 plediodd Anna yn ddieuog ac yn ddiweddarach gollyngwyd y cyhuddiad yn ei herbyn. Plediodd ei gŵr yn euog a chafodd ddirwy o £74,000.

Yn dilyn ysgariad y cwpl roedd dadl gyfreithiol dros berchnogaeth Manor House. Erbyn 2024 roedd y mater wedi'i selo a dychwelodd Anna i redeg y parc bywyd gwyllt.

Yn Mehefin 2025 ganwyd pedair teigr Swmatraidd yn y parc.

 Bywyd personol 
Priododd y restaurateur Colin MacDougall ar 22 Mawrth 2005. Mae ganddynt ddwy ferch. Ysgarodd y cwpl yn 2017.

Teledu
Changing Rooms (1998-2004)
Trading Spaces (2003)
House Invaders (2004)
I'm a Celebrity... Get Me Out of Here! (2007)
Chaos at the Zoo (2008)
Anna's Welsh Zoo (2010)
Daybreak (2010-2011)

Cyfeiriadau

Categori:Genedigaethau 1964
Categori:Cyflwynwyr teledu o Gymru
Categori:Merched yr 20fed ganrif
Categori:Merched yr 21ain ganrif
Categori:Pobl o Abertawe